Caproni Vizzola F.5

Caproni Vizzola F.5 buvo XX a. ketvirtojo dešimtmečio pabaigoje Italijos įmonės Caproni sukurtas naikintuvas, vienvietis žemasparnis monoplanas su išskleidžiama važiuokle.

Sukūrimas 

„F.5“ buvo kuriamas lygiagrečiai su Caproni Vizzola F.4. Abu orlaiviai naudojo bendrą planerį. Lėktuvą projektuoti 1937 m. pabaigoje pradėjo F. Fabrizi vadovaujama komanda. Orlaivio turėjo fiuzeliažas buvo iš suvirintų plieninių vamzdelių, sparnai buvo mediniai. Fiuzeliažas buvo padengtas diuraluminu, o sparnas buvo dengtas įtempta fanera. Į F.5 (kas reiškė „Fabrizi 5“) buvo montuojamas dvieilis 14 cilindrų Fiat A.74 RC 38 radialinis variklis, o į F.4 Fabrizi ir jo komanda ketino montuoti vandeniu aušinamą variklį. F.4 projektas vyko lėčiau, nes Italijos oro ministerija nepritarė siūlomo variklio naudojimui. F.5 kūrimas su tokiomis kliūtimis nesusidūrė. 

F.5 prototipas pirmą kartą pakilo 1939 m. vasario 19 d. Oficialių bandymų metu orlaivis parodė labai gerą manevringumą. Tai paskatino užsakyti ir antrą prototipą, ir 12 priešprodukcinių modelių. Paskutinis iš priešprodukcinių orlaivių buvo pasirinktas naudoti kaip prototipas atnaujintoje F.4 programoje, o kiti F.5. buvo perduoti Regia Aeronautica (Italijos karališkosioms oro pajėgoms). 

Serijiniu būdu F.5. nebuvo gaminami, nes Caproni nusprendė gaminti pranašesnį Caproni Vizzola F.6M naikintuvą.

Naudojimo istorija 

Visus 11 priešprodukcinių naikintuvų F.5. Regia Aeronautica priskyrė 51 šturmo pulko (51° Stormo) 300-ąjai naikintuvų eskadrilei (300° Squadriglia). 1942 m. jie buvo naudojami 167 aviacijos grupėje (167° Gruppo) kaip naktiniai naikintuvai. 

F.5. buvo siūlomi užsienio klientams. Teigiama, kad "Aeroplani Caproni" dukterinė įmonė Peru įgijo gamybos licenciją, tačiau jokie F.5. modeliai Peru nebuvo gaminami.

Variantai 

 F.5 
 Prototipas ir priešprodukcinis orlaivis, varomas radialiniu Fiat A.74 RC 38 varikliu. Pagaminta 13 vienetų. 14-asis lėktuvo karkasas, buvo baigtas kaip Caproni Vizzola F.4. 
 F.5bis 
 Vienas modifikuotas F.5., varomas 1175 AG Alfa Romeo RAI000 RC44-la Monsonie (it. Musonas) (licencijinis DB 601A-l) varikliu. 
 F.5. gama
 Vienvietis arba dvivietis lavinimosi lėktuvas, varomas 540 AG Isotta Fraschini Gamma RC35 IS oru aušinamu varikliu, ginkluotas vienu 7,7 mm. Breda-SAFAT kulkosvaidžiu, kurio projektinis didžiausias greitis turėjo siekti 408 km/h. Gamyba nepradėta.

Naudotojai 

 Italijos Karalystė: Regia Aeronautica

Specifikacijos (F.5) 

Duomenys iš Italian Civil and Military Aircraft 1930-1945

Bendros charakteristikos

 Ilgis: 7,90 m (25 pėdų 11 colių)
 Sparnų mojis: 11,3 m (37 pėdų1 colis)
 Aukštis: 3 m (9 pėdos 10 colių)
 Sparnų plotas: 17,6 m² (189 kv. pėdų)
 Tuščio svoris: 1850 kg (4079 svarų)
 Maksimalus kilimo svoris: 2238 kg (4934 svarų)
 Variklis: 
 1 × Fiat A.74 R.C.38 14 cilindrų oru aušinamas radialinis stūmoklinis variklis, 649 kW (870 AG) galios kilimo metu.
 arba
 1175 AG galios vienaielis Alfa Romeo RAI000 RC44-la Monsonie variklis

Parametrai

 Maksimalus greitis: 510 km/h (320 mylios per valandą, 280 mazgai)
 Skrydžio nuotolis: 770 km (480 mylios, 420 jūrmylės) skrendant 455 km/h (283 mylių per valandą) greičiu
 Maksimalus skrydžio aukštis: 9500 m (31 200 pėdų)
 Kilimo laikas: iki 6500 m (21 325 pėdų) - 6 min 30 sek.

Ginkluotė

 Pabūklai: 2 × 12,7 mm į priekį šaudantys Breda-SAFAT kulkosvaidžiai

Taip pat skaitykite 
Panašaus laikotarpio, paskirties ir konstrukcijos orlaiviai

 Caproni Vizzola F.4

Išnašos

Literatūra 

  
 Green, William, and Gordon Swanborough. The Complete Book of Fighters: An Illustrated Encyclopedia of Every Fighter Aircraft Built and Flown. New York: SMITHMARK Publishers, 1994. ISBN 0-8317-3939-8.

Naikintuvai
Caproni orlaiviai
Žemasparniai
Monoplanai